Public procurement notice: Contract Notice
Published: 2021-05-12
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2021-05-27

Technical requirements: Hankinnan kohteena ovat Helsingin ja Uudenmaan sairaanhoitopiirin kuntayhtymän (HUS) hoidossa olevien potilaiden neuropsykologiseen kuntoutukseen liittyvät ostopalvelut. Hankinta koskee lapsille ja nuorille (alle 16 vuotta) hankittavia kuntoutuksia.
Lasten ja nuorten neuropsykologinen kuntoutus on lääkinnällistä kuntoutusta, jonka tavoitteena on parantaa lapsen ja nuoren oppimis- ja toimintakykyä. Kuntoutus voi kohdistua kielellisiin ja näönvaraisiin, muistin, tarkkaavuuden ja toiminnanohjauksen erityisvaikeuksiin. Se voi kohdistua myös vaikea-asteisiin lukemisen ja kirjoittamisen vaikeuksiin sekä matematiikan oppimisen ongelmiin. Myös lapsen ja nuoren sosiaalisen havainnoinnin ja toimintakyvyn vaikeuksia voidaan lievittää neuropsykologisen kuntoutuksen keinoin. Lisäksi kuntoutuksessa voidaan käsitellä oppimistilanteisiin ja -kokemuksiin liittyviä kielteisiä tunteita, esimerkiksi ahdistusta. Kuntoutuksessa tuetaan aina myös lapsen itsetuntoa ja myönteistä minäkuvaa. Lapselle ja hänen huoltajilleen tarjotaan tietoa sekä tehdään yhteistyötä lapsen koulun ja lähiympäristön kanssa.
Kuntoutuksen tulee vastata hyvää kuntoutuskäytäntöä, joka pohjautuu kuntoutuksesta saatuun tieteelliseen näyttöön. Sitä täydentävät yleisesti hyväksytyt vakiintuneet ja kokemusperäisesti perustellut menettelytavat.
Neuropsykologista kuntoutusta annetaan foniatrian lapsipotilaille sekä lastenkirurgian, lastenneurologian, lastenpsykiatrian, nuorisopsykiatrian ja pediatrian potilaille.
Hankinnan kohde ja sitä koskevat vaatimukset on kuvattu tarkemmin tarjouspyynnössä ja liitteessä 2 Palvelukuvaus.
Hankinta jaetaan neljään (4) osa-alueeseen. Tarjous jätetään ja vertailu tehdään erikseen kunkin osa-alueen osalta.
Tarjouksen voi jättää yhteen—neljään (1—4) osa-alueeseen, kuitenkin niin, että jos tarjoaa osa-aluetta 2, tulee jättää tarjous myös osa-alueelle 1, ja mikäli tarjoaa osa-aluetta 4, tulee tarjota myös osa-aluetta 1.
Hankinnassa perustetaan dynaaminen puitejärjestely, johon valitaan kohteittain kaikki hyväksytyn tarjouksen jättäneet ja tarjouspyynnön soveltuvuusvaatimukset täyttävät tarjoajat.
Palveluntuottajat valitaan kunkin neljän (4) osa-alueen osalta erikseen etusijajärjestyksen perusteella siten, että kokonaistaloudellisesti edullisin palveluntuottaja (hinta/laatu) on etusijajärjestyksessä ensimmäinen ja toiseksi parhaat pisteet saanut toinen jne. Etusijajärjestyksestä voidaan kuitenkin poiketa erityisestä potilaskohtaisesta, lääketieteellisesti ja objektiivisesti arvioitavasta perusteesta johtuen (kuten kuntouttajan erityisosaaminen tai palvelun sijainti). Palvelun luonteen vuoksi myös potilaalla itsellään on mahdollisuus vaikuttaa kuntouttajan valintaan.
(1397/2016, jatkossa hankintalain) luvun 12 mukainen hankinta. Hankinta toteutetaan dynaamisena puitejärjestelynä, joka tarkoittaa hankintayksikön itsensä suunnittelemaa, hankintalain periaatteiden mukaista menettelyä hankinnan kohteena olevien palveluiden hankkimiseen.
Hankintamenettely on kuvattu yksityiskohtaisesti tarjouspyynnön liitteessä 1 Hankintamenettelyn kuvaus.
Mikäli tarjoaja antaa tarjouksen useammasta kuin yhdestä terapeutista, kustakin tarjottavasta terapeutista tulee antaa oma, erillinen sähköinen tarjouksensa pyydettyine tietoineen ja liitteineen.
suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä lomakkeessa on vaadittu, ennen
Tarjoaja voi käyttää hankinnan toteuttamiseen muiden tahojen voimavaroja riippumatta niiden välisten suhteiden oikeudellisesta luonteesta, mutta tarjoajan on osoitettava näyttö näiden voimavarojen käytettävyydestä. Jos tarjoaja vetoaa alihankkijan voimavaroihin (ns. voimavara-alihankkija), kyseisen alihankkijan on tosiasiallisesti osallistuttava hankinnan toteuttamiseen. Tarjoajalla ei ole oikeutta ilman pätevää syytä vaihtaa alihankkijaa, jonka voimavaroihin tarjoaja on vedonnut.